LO Hovedstaden forstår godt fløjteaktivisters frustration. 1. maj er arbejderbevægelsens dag. Ikke regeringens

Når statsminister Helle Thorning-Schmidt (S) torsdag indtager 1. maj-scenen i Fælledparken, bliver der formentlig alligevel mulighed for, at tilhørerne kan høre hendes ord.

Læs også : Fløjteaktivist: Helle har intet at gøre på arbejdernes kampdag

På et møde torsdag formiddag mellem aktionsgruppen "Her er oprøret" og LO Hovedstaden er der indgået et kompromis, skriver Ugebrevet A4. Aftalen betyder, at LO Hovedstaden skal melde ud, at organisationen forstår frustrationen hos aktivisterne.

Krav om pressemeddelelse

Ifølge Ugebrevet A4 skal LO Hovedstaden melde ud, at det politiske grundlag for 1. maj ikke er et udtryk for regeringens førte politik, men for fagbevægelsens ønsker til den førte politik. Begge dele gennem pressemeddelelse.

Læs også : LO frygter slagsmål under Thorning-tale

Derudover skal LO Hovedstaden efterfølgende arrangere dialogmøde mellem aktivister og socialdemokratiets politiske ordfører, Maja Panduro

Lover at holde afstand til scenen

Til gengæld indkalder aktivisterne til at mødes på afstand af scenen og til at blive stående på afstand af scenen frem for på forreste række.

Læs også : Enhedslisten om lokalforening: De er for dumme

Aktivisterne opfordrer også deltagerne til at anerkende politisk uenighed og til, at man forholder sig til Helle Thorning-Schmidts tale og generelt til en "god politisk kampdag."

Formand forstår frustrationer

Fløjter er ikke specifikt nævnt i aftalen, skriver Ugebrevet A4.

Formand for LO Hovedstaden Peter Kay Mortensen forstå godt aktivisternes frustrationer.

- Vi respekterer, at der er en politisk uenighed. 1. maj er ikke regeringens dag. Det er arbejderbevægelsens, siger han til Ritzau efter dagens møde.